Public procurement notice: Voluntary Ex Ante Transparency Notice
Published: 2017-11-28
Buyer: Rigspolitiet v/ Center for Beredskabskommunikation
Country: DK
Contract type: Services
Procedure: Contract award without prior publication
CPV classification: 64210000 | 72317000: Data storage services | 72318000: Data transmission services
Estimated value: 3100000 DKK

Technical requirements: Økonomistyrelsen (senere ændret til Rigspolitiet v/ Center for Beredskabskommunikation; herefter Rigspolitiet) indgik i juni 2007 kontrakt om tilslutning til og brug af et landsdækkende radiobaseret telekommunikationsnet (herefter benævnt »SINE«). Kontrakten blev tildelt Dansk Beredskabskommunikation A/S, jf. bekendtgørelse om indgåede kontrakter 2007/S 132-161732. Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende samt gennemført en fuld udbudsproces. Nærværende bekendtgørelse med henblik på frivillig forudgående gennemsigtighed offentliggøres, idet Rigspolitiet ønsker at indgå et tillæg til SINE-kontrakten vedrørende fjernprogrammering af de terminaler, der anvendes i SINE-nettet.
I henhold til kontrakten tilbyder tjenesteyder en remote programmeringsservice, hvorved tjenesteyder forestår central opsætning i forbindelse med programmeringer af terminaler omfattet af kontrakten. Rigspolitiet ønsker, at beredskaberne får mulighed for selv at kunne foretage den centrale tekniske opsætning samt fjernprogrammering uden tjenesteyderens involvering. Rigspolitiet ønsker således at få stillet et tilsvarende programmeringsværktøj til rådighed af tjenesteyderen, hvormed beredskaberne kan administrere de løbende opdateringer og foretage ændringer i opsætningen i flere eller samtlige terminaler samtidig.
Tillægget vil give beredskaberne mulighed for at anvende tjenesteyderens fjernprogrammeringsværktøj, Integrated Terminal Management (iTM), og modtage support og vedligeholdelse hertil. Priserne herfor tilføjes i kontrakten i henhold til kontraktens bestemmelser om ændring af sortimentet af terminaler, tilbehør og reservedele, jf. afsnit IV.1 nedenfor. Det forventes, at værdien af tillægget til kontrakten isoleret set vil udgøre ca.  3 100 000 DKK, hvilket udgør mindre end 0,16 % af den oprindelige kontrakts værdi. Det bemærkes herved også, at ændringen indebærer, at der i mindre omfang er behov for tjenesteyderens bistand til programmering, hvorfor det vurderes, at kontraktens værdi samlet set ikke påvirkes.
SINE-kontrakten indeholder en ændringsklausul, der giver mulighed for at ændre i sortimentet af terminaler, tilbehør og reservedele, der er omfattet af kontrakten, således at der optages nye modeller i sortimentet løbende. Nærværende tillæg til kontrakten gennemføres i medfør heraf. Derudover er ændringen omfattet af udbudslovens § 183, idet ændringen omfattet af tillægget ikke har kunnet forudses af en påpasselig ordregiver, idet dette fjernprogrammeringsværktøj ikke var tilgængeligt — i denne form — på tidspunktet for gennemførelsen af udbuddet, og idet ændringen udgør under 0,16 % af den oprindelige kontrakts værdi, samtidig med at kontraktens overordnede karakter ikke ændres som følge af tillægget.
I relation til punkt I.4) henvises til udbudsbekendtgørelsen for det oprindelige udbud (2006/S 109-116975) pkt. II.1.5).
Tillægget vil ikke blive indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, jf. lov nr. 590 af 2.6.2016 om Klagenævnet for Udbud § 4, stk. 1, nr. 2 Fristen for indgivelse af klager fremgår af lov nr. 590 af 2.6.2016 om Klagenævnet for Udbud § 7, stk. 3. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud.